Ignalinos „Šaltinėlio“ mokykla

(švietimo įstaigos pavadinimas)

Lina Gladkauskienė

(švietimo įstaigos vadovo vardas ir pavardė)

**METŲ VEIKLOS ATASKAITA**

2025- Nr. \_\_\_\_\_\_\_\_

(data)

Ignalina

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Ignalinos „Šaltinėlio“ mokyklos 2023-2026 metų strateginio plano tikslas:  Užtikrinti kokybišką ugdymo(si) proceso organizavimą, grindžiamą didesniu įsitraukimu, bendruomeniškumu, suinteresuotų šalių sąveika ir socialine partneryste, užtikrinant ugdymo turinio kaitą, tobulinant vaikų (mokinių) pasiekimų ir pažangos vertinimo sistemą.  Siekdami strateginio tikslo įvykdėme 2023–2024 mokslo metų veiklos planą, kuriame buvo numatytas tikslas: kokybiško ir inovatyvaus, į vaiką orientuoto ugdymo(si) užtikrinimas. Tikslui pasiekti numatyti 2 uždaviniai ir vykdytos priemonės uždaviniams pasiekti.  Uždaviniai:  1. Teikti kokybiškas ikimokyklinio, priešmokyklinio ir specialiojo ugdymo paslaugas, sudarant kiekvieno ugdytinio vidinių galių plėtotei ir saviraiškai.  Sėkmės kriterijai – lygių ugdymosi galimybių vaikams (mokiniams) užtikrinimas, nepaisant jų negalios ir šeimose patiriamos socialinės rizikos.  Pasiektas maksimalus rezultatas. Visiems tėvams, pageidaujantiems ugdyti vaiką pagal ikimokyklinio ugdymo programą, buvo užtikrintos sąlygos vaikų ugdymui. Mokykloje buvo laisvų vietų ugdyti vaikus pagal ikimokyklinio ugdymo programą. Teikėme kokybišką privalomą priešmokyklinį ugdymą. Buvo organizuojamas įtraukusis ugdymas, vykdomos individualizuotos pradinio, pagrindinio ugdymo, socialinių įgūdžių ugdymo programos.  Tėvai palikdami vaikus, jautėsi saugūs, saugiai jautėsi ir vaikai. Vaikų ugdymo procesas orientuotas į kompetencijų ugdymą. Visose grupėse buvo stebima gera, palanki ugdymuisi vaikų emocinė būsena. Ugdomosios veiklos planavimas vyko atsižvelgiant į vaiko amžių, kiek įmanoma buvo diferencijuojamas ugdymo procesas.  Mokyklą lankė 6 užsieniečiai. Du ugdytiniai nekalbantys lietuvių kalba, sėkmingai adaptavosi grupėse.  Mokytojai 100 % dalyvavo mokymuose apie įtraukųjį ugdymą. Pedagogai, mokinio padėjėjai, mokytojo padėjėjai dalyvavo seminare „Tėvų ir mokytojų bendradarbiavimas integruoto ugdymo sąlygomis“.  Pradėta rengti mokyklos ikimokyklinio ugdymo programa. Mokyklos bendruomenė, tėvai dalyvavo mokymuose „Ikimokyklinio ugdymo turinio kaita“. Siekdami įgyti ikimokyklinio ugdymo programos kūrimui reikiamų kompetencijų, mokyklos darbuotojai dalyvavo ilgalaikėje mokymo programoje „Ikimokyklinio ugdymo programų atnaujinimas ir jų įgyvendinimas vadovaujantis ikimokyklinio ugdymo programos gairėmis: mokymai programų rengėjams“ (40 ak. val.).  Siekdami gerinti ugdymo kokybę, ikimokyklinio ir priešmokyklinio ugdymo mokytojai dalyvavo nuotoliniuose seminaruose, kvalifikacijos tobulinimo veiklose, patobulino savo žinias. Balandžio mėn. mokykloje vyko mokymai tema „Kaip sėkmingai planuoti veiklas bei vertinti/fiksuoti pasiekimus pagal atnaujintą Priešmokyklinio ugdymo programą“. Mokymus vedė priešmokyklinio ugdymo mokytoja ekspertė.  Vykdomi susitarimai su šeima ir švietimo pagalbos specialistais, kad visi vaikų poreikiai būtų atliepti, kad būtų ugdomos visos kompetencijos. Pagal poreikį vykdomos konsultacijos. Du kartus per mokslo metus vyko pokalbiai dėl individualizuotų pradinio, pagrindinio, socialinių įgūdžių ugdymo programų parengimo: tėvai-švietimo pagalbos specialistai-mokytojai. Mokykloje įrengta sensorinė palapinė, skirta sensorinei terapijai vaikams, turintiems raidos ir elgesio sutrikimus. Terapinės veiklos apima vestibulinės, proprioceptinės, klausos, taktilinės sistemos stimuliavimą, kurios normalizuoja vaiko pojūčius.  Pedagogai, atsižvelgdami į ugdytinių amžių, poreikius ir individualumą, kūrė tinkamas sąlygas bei aplinką, kuri leido vaikams kūrybiškai ugdytis: individualizavo užduotis naudodami išmaniąsias technologijas - interaktyvias grindis, lentas.  Socialiniam emociniam ugdymui pasitelkiamos socialinio emocinio ugdymo programos priemonės „Kimochi“.  Ikimokyklinio ugdymo pedagogai organizuodami kasdienines vaikų veiklas vadovavosi rekomendacijomis „Žaismė ir atradimai“. Daug dėmesio skyrė STEAM, informatinio mąstymo, darnios plėtros ir kitų sričių ugdymui.  Priešmokyklinio ugdymo pedagogai, organizuodami kasdienines vaikų veiklas grupėje ir kitose erdvėse vadovavosi „Patirčių erdvės“  rekomendacijomis. Daug dėmesio skyrė vaikų informatinio mąstymo, inžinerinio, gamtamokslinio, matematinio (STEAM) ugdymo pradmenims.  Priešmokyklinių grupių vaikai dalyvavo tarptautinėje ankstyvosios prevencijos programoje „Zipio draugai“. Užsiėmimų metu vaikai mokėsi lengviau įveikti kasdieninius sunkumus: atstūmimą, netektį, vienatvę, patyčias ar priekabiavimą, sunkius pokyčius, skatino kalbėti apie jausmus. Į ugdymosi procesą integravome atnaujintą sveikatos stiprinimo programą „Augu sveikas ir stiprus“ 2023-2027 m.  Į ugdymo programas įtraukėme „Alkoholio, tabako ir kitų psichiką veikiančių medžiagų vartojimo prevencijos programa“ (5 val. per metus). Pedagogės ugdė vaikų gebėjimus suprasti savo sveikatos būklę, atsargiai elgtis su vaistais, buitinėmis cheminėmis medžiagomis, vengti rizikos, susijusios su rūkymu ir alkoholinių gėrimų vartojimu. Šią programą įgyvendinti padėjo sveikatos stiprinimo specialistė.  Mokykla aktyviai dalyvavo „Sveikatiados“ projekto renginiuose. Už aktyvų, masišką, kūrybingą dalyvavimą organizuojant „Sveikatiados“ renginius, Živilė Šišovienė apdovanota kaip respublikoje aktyviausia ambasadore, o visas mokyklos kolektyvas buvo įvertintas ir apdovanotas kaip aktyviausias tarp ikimokyklinių įstaigų Lietuvoje. Toliau tęsėme dalyvavimą Lietuvos ikimokyklinio ugdymo įstaigų projekte „Lietuvos mažųjų žaidynės 2024“. Sėkmingai įvykdę visų etapų reikalavimus, įstaigoje organizavome festivalį „Mažųjų žaidynės“, mokyklos komanda vyko į respublikines varžybas, kurios vyko Jonavoje. Taip pat toliau dalyvavome „Futboliuko“ projekte.  Mokytojų grupė organizavo respublikinį STEAM projektą „Instrumentą gaminu – naują garsą atrandu“, kuriame dalyvavo 51 respublikos ikimokyklinio ir priešmokyklinio ugdymo įstaiga.  Mokykloje buvo organizuota respublikinė teorinė-praktinė konferencija „Tautinio paveldo vertybės į mažųjų širdis pasėtos skambiu žodžiu po Lietuvos platybes lyg paukščiai skrieja“. Konferencijoje dalyvavo tautosakos archyvo skyriaus jaunesnioji mokslo darbuotoja Gražina Kadžytė, Visagino ikimokyklinio ugdymo mokytojai, Ignalinos krašto muziejaus atstovai.  Visos mokytojos ir mokytojų padėjėjos dalyvavo tęstinėje ilgalaikėje programoje: „Besimokančių darželių tinklas 2024 m.“ ( 72 ak. val.). Penkios mokyklos mokytojų padėjėjos mokėsi Visagino technologijų ir verslo profesinio mokymo centre.  Grupių vaikai vyko į pažintines, edukacines išvykas: Vilniaus geležinkelių muziejų, Kaltanėnų ugdymo ir turizmo centrą, Reškutėnų amatų centrą, Triušiukų slėnį, Raganų muziejų. Vaikai lankėsi ir Ignalinos krašto muziejuje. Edukaciniai užsiėmimai vyko Ignalinos mieste esančiose parduotuvėse, Valstybinės sienos apsaugos Ignalinos rinktinės būstinėje, Ignalinos priešgaisrinėje gelbėjimo tarnyboje, Ignalinos rajono policijos komisariate, Ignalinos rajono savivaldybės viešojoje bibliotekoje, Ignalinos Česlovo Kudabos gimnazijoje, Ignalinos r. Vidiškių gimnazijoje.  2. Plėtoti ir kurti saugią, inovatyvią vaiko ugdymo (si) atitinkančią aplinką.  Sėkmės kriterijus - erdvės prisipildys naujomis priemonėmis.  Pasiektas maksimalus rezultatas.  Įdiegti/ atnaujinti interaktyvių grindų edukaciniai žaidimai, įrengtas interaktyvus ekranas. Nupirktos 17 planšečių. Lauke įrengtos poilsio zonos, pagaminti ir atnaujinti suolai, nupirktos supynės, lauko konstruktoriai. Įsigyti tyrinėjimams mikroskopai, gamtos ir aplinkos tyrinėjimo rinkinys, eksperimentų rinkinys. Atnaujintos lauko edukacinės erdvės: žaidimų nameliai, lauko žaidimai. Atnaujinti, estetiški įstaigos gėlynai.  Ugdyme mokytojos naudojo lietuvišką mokomąją programėlę „Žiburėlis“, skirtą ikimokykliniam, pradiniam ir specialiajam vaikų ugdymui.  3. Plėtoti sveikos gyvensenos žinių, gebėjimų, vertybinių nuostatų puoselėjimą.  Sėkmės kriterijai - saugi ir sveika aplinka.  Didesnis dėmesys buvo skirtas vaikų adaptacijos gerinimui, higieninių įgūdžių ugdymui, dienos režimo laikymuisi, sveikos mitybos propagavimui, saugios ir sveikos aplinkos užtikrinimui ir puoselėjimui, vaikų sergamumo mažinimui ir ligų profilaktikai.  Pagerėjo sąlygos fizinei veiklai – veikla buvo vykdoma dviejose fizinei veiklai pritaikytose salėse, įsigyta priemonių fizinei vaikų veiklai efektyvinti. Dalį veiklų organizavo sveikatos stiprinimo specialistė. Organizavome įvairius sveikos gyvensenos ugdymo renginius. Įsigyta naujo sporto inventoriaus.  Bitučių“ grupės vaikai dalyvavo Ignalinos rajono savivaldybės visuomenės sveikatos biuro organizuotame projekte „Sėdėjimą keičiu į judėjimą“ (2 kartus per savaitę po1,5 val. vaikai važinėjosi dviračiais).  Vaikų sveikatos stiprinimo, sveiko gyvenimo būdo klausimais auklėtojos kalbėjo su tėvais grupių tėvų susirinkimuose, informacija dalinosi socialiniame tinkle uždarose grupių Facebook paskirose. Toliau tęsėme dalyvavimą programose „Pienas vaikams“ ir „Vaisių ir daržovių skatinimas ugdymo įstaigose“. Vaikų maitinimą vykdėme pagal sveiko maitinimosi reikalavimus. |

**II SKYRIUS**

**METŲ VEIKLOS LŪKESČIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1. Tobulinti ugdymo (si) procesą, taikant inovatyvius ugdymo (si) metodus. | Ugdymo turinys ikimokyklinėse, priešmokyklinėse grupėse praplėstas patirtinėmis vaikų veiklomis. Pagerės ugdymo kokybė. | Priešmokyklinėse grupėse organizuotos ne mažiau kaip 2 veiklos, kuriose integruotai taikomi gamtos mokslų, technologijų, inžinerijos, meno ir matematikos mokymo (STEAM) elementai.  Ne mažiau kaip 6 ikimokyklinio ir priešmokyklinio ugdymo grupėse organizuojama ne mažiau kaip viena ugdomoji veikla su tėvais, globėjais (rūpintojais).  Ne mažiau kaip 6 ikimokyklinio ir priešmokyklinio ugdymo grupėse organizuojama ne mažiau kaip viena ugdomoji veikla su socialiniais partneriais.  Ugdymo procese 100 proc. ikimokyklinio ugdymo grupėse naudojama ikimokyklinės metodinė medžiaga iš priemonių rinkinio „Žaismė ir atradimas“.  Ne mažiau kaip 80 proc. ikimokyklinių ir priešmokyklinių grupių ugdymo procese naudojamos interaktyvios grindys. | Priešmokyklinėse grupėse buvo organizuotos ne mažiau kaip 2 veiklos, kuriose integruotai taikomi gamtos mokslų, technologijų, inžinerijos, meno ir matematikos mokymo (STEAM) elementai (veiklų grafikas patvirtintas 2024 m. rugsėjo mėn.)  Organizuoti bendri renginiai su tėvais, globėjais (rūpintojais): „Molis“, „Kariuomenės svarba“, „Lėlyčių gamyba iš siūlų“, „Šiukšlių rūšiavimas“, „Oliziukų gaminimas“, „Profesijos“, „Darom“, „Sporto šventė“, „Krašto muziejuje“, „Ar pažįsti Ignaliną?“, „Kodėl skauda dantukus?“, „Muilo gamyba“, „Rudens puokštė“, „Magnetukų gamybos edukacija“, „Šmėklinės – vaikučių Helovinas“, „Kalėdiniai meduoliai“, „Kalėdinės žaisliukų dirbtuvėlės“, edukacinė popietė „Kabokliai“.  Bendradarbiaujant su socialiniais partneriais buvo organizuotos veiklos: su Ignalinos rajono savivaldybės visuomenės sveikatos biuru – „Judam šokio ritmu“, „Aš tiesus kaip nendrė“, kt.; su Ignalinos krašto muziejumi – „Medinio margučio marginimas“, „Pažintis su Ignalinos krašto muziejumi“, kt.; su Ignalinos rajono policijos komisariatu – „Būk saugus, atidus, sveikas grįžk į namus“, „Apibėk aplink savo mokyklą su Amsiu“, kt.; su  Vidiškių gimnazija – „Kaziuko mugė“; su Ignalinos Česlovo Kudabos gimnazija – „Redos ratas“, „Kaziuko mugė“; su Ignalinos rajono savivaldybės viešaja biblioteka – Šokio teatro „Dansema“ spektaklis „Spalvoti žaidimai“, projektas „Šokanti Ignalina“, lėlių teatriuko „Mįsliukas“ spektakliai kt.; su Ignalinos Miko Petrausko muzikos mokykla – „Pažinkime muzikos instrumentus“.  Ugdymo procese 100 proc. ikimokyklinio ugdymo grupėse naudojama ikimokyklinės metodinė medžiaga iš priemonių rinkinio „Žaismė ir atradimas“.  Ne mažiau kaip 80 proc. ikimokyklinių ir priešmokyklinių grupių ugdymo procese naudojamos interaktyvios grindys.  Veiklos suplanuotos grupių metų ir trumpalaikiuose veiklos planuose. |
| 1. Kurti vaikų ugdymuisi ir sveikatai palankią aplinką. | Sudarytos sąlygos veiksmingam įvairių ugdymosi poreikių turinčių vaikų ugdymui, taikant įtraukiojo ugdymo principus. | Konferencijos įstaigoje sveikatingumo tema organizavimas (2024 m. II pusmetis).  100 proc. vaikų ugdomų pagal priešmokyklinio ugdymo programą dalyvauja tarptautinėje ankstyvosios prevencijos programoje „Zipio draugai“.  Organizuojamos ne mažiau kaip 2 bendros mokyklos švietimo pagalbos specialistų konsultacijos mokytojams dėl ikimokyklinio, priešmokyklinio turinio planavimo, ugdymo pritaikymo specialiųjų ugdymosi poreikių turintiems vaikams. | Organizuota konferencija „Tautinio paveldo vertybės į mažųjų širdis pasėtos skambiu žodžiu po Lietuvos platybes lyg paukščiai skrieja“ (direktoriaus 2024-10-16 įsakymas Nr. V-48;  Sutartis Nr. 295/U/ZD/2024.  Mokykloje buvo įgyvendinama prevencijos programa „Zipio draugai“, organizuotos švietimo pagalbos specialistų konsultacijos mokytojams dėl veiklų planavimo grupėse specialiųjų poreikių turintiems vaikams (mokyklos vaiko gerovės komisijos posėdžių nutarimai). |
| 1. Kurti mokyklos, kaip besimokančios organizacijos, kultūrą. | Mokyklos bendruomenė dalinasi gerąja darbo patirtimi, kelia kvalifikaciją, gerėja bendradarbiavimas tarp tėvų ir pedagogų. | 100 proc. mokyklos darbuotojų dalyvaus „Besimokančių darželių tinklo“ organizuojamuose renginiuose.  100 proc. ikimokyklinio ugdymo mokytojų, priešmokyklinio ugdymo mokytojų dalyvaus mokymuose.  Atlikta apklausa dėl mokymų visai bendruomenei.  Organizuoti mokymai mokyklos bendruomenei aktualia tema. | 100 proc. mokyklos darbuotojų dalyvavo „Besimokančių darželių tinklo“ organizuojamuose renginiuose (mokyklos mokytojų susirinkimo nutarimu).    Atlikus mokytojų apklausą dėl mokymų poreikio, buvo organizuoti ilgalaikiai mokymai „Tėvų ir mokytojų bendradarbiavimas integruoto ugdymo sąlygomis“. Mokymuose dalyvavo 100 proc. ikimokyklinio ugdymo ir priešmokyklinio ugdymo mokytojų. |
| 1.4.Parengti ir pateikti Ignalinos rajono savivaldybės tarybai patikslintus įstaigos nuostatus. | Skaidri ir struktūruota įstaigos veikla. | Atnaujinti iki 2024-06-01, atnaujinti įstaigos veiklą reglamentuojantys dokumentai (nustatytas pareigybių skaičius, patvirtinta vidaus struktūra) iki 2024-07-01. | Įstaigos nuostatai patvirtinti Ignalinos rajono savivaldybės tarybos 2024 m. gegužės 2 d. sprendimu Nr. T-81.  Atnaujinti įstaigos veiklą reglamentuojantys dokumentai. |
| 1.5.Užtikrinti, kad įstaigos finansinė veikla būtų vykdoma 1C VASFAS programoje | Įstaigos finansinė veikla tinkamai tvarkoma vieningoje sistemoje. | Įstaigos finansinė apskaita vykdoma 1C VASFAS programoje (ne vėliau kaip iki 2024-09-30) | Finansinė apskaita vykdoma 1C VASFAS programoje nuo 2024 m. balandžio mėn. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1.Nebuvo |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys/veiklos | Poveikis švietimo įstaigos veiklai |
| 3.1.Mokykloje atskiroje nuo visų grupių erdvėje buvo įrengta nauja edukacinė erdvė „STEAM LABORATORIJA“ | Laboratorijoje sudarytos sąlygos vaikams tikslingai veikti su kuo įvairesnėmis ugdymosi medžiagomis: ir su tikrais tyrinėjimo prietaisais, ir su žaisliniais įrankiais, ir su natūraliomis, gamtinėje aplinkoje esančiomis priemonėmis. |
| 3.2. Įrengta lauko edukacinė erdvė „Jaunųjų atlikėjų erdvė“ | Gerėja švenčių, pramogų vedimas. Galimybė renginyje dalyvauti visai mokyklos bendruomenei. |
| 3.3. Inicijuota ir organizuojama specialiojoje klasėje neformaliojo vaikų švietimo programa „Keramika“ | Mokiniai, besimokantys pagal individualizuotą pradinio, pagrindinio ugdymo, socialinių įgūdžių programą, dalyvavo keramikos būrelyje.  Tikslas- ne kūrinio, gero rezultato, produkto sukūrimas, bet asmenybės augimas, saviraiška bei emocijų išliejimas. |
| * 1. Atlikta tėvų apklausa ir įsteigta „Draugų grupė“ | Atlikus mokyklos bendruomenės apklausą, išryškėjo problema, kurią išsprendėme organizuojant „Draugų grupę“. Vaikų užimtumas iki 19.00. Pagalba tėvams be streso, neskubant pasiimti vaikus iš ugdymo įstaigos. |
| 3.5 Nuo 2024 m. rugsėjo 1 d. įsteigus Ignalinos „Šaltinėlio“ mokyklos Dūkšto skyrių, skyriuje užtikrintas ikimokyklinis, priešmokyklinis ugdymas | Dūkšto skyriuje sėkmingai organizuotas ikimokyklinis, priešmokyklinis ugdymas, parengti su skyriaus veikla susiję mokyklos vidaus dokumentai. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. - |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1 □ 2 □ 3 □ 4 □ |
| 5.2. Išteklių (žmogiškųjų, laiko ir materialinių) paskirstymas | 1 □ 2 □ 3 □ 4 □ |
| 5.3. Lyderystės ir vadovavimo efektyvumas | 1 □ 2 □ 3 □ 4 □ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1 □ 2 □ 3 □ 4 □ |
| 5.5. Bendras įvertinimas (pažymimas vidurkis) | 1 □ 2 □ 3 □ 4 □ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai □ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai □ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai □ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai □ |

**7. Kompetencijos, kurias norėtų tobulinti**

|  |
| --- |
| 7.1. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1 |  |  |
| 8.2. |  |  |
| 8.3. |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

|  |  |  |  |
| --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_  (mokykloje – mokyklos  tarybos įgaliotas asmuo,  švietimo pagalbos įstaigoje  – savivaldos institucijos į  galiotas asmuo/darbuotojų  atstovavimą įgyvendinantis  asmuo) | \_\_\_\_\_\_\_\_\_\_  (parašas) | \_\_\_\_\_\_\_\_\_\_\_\_\_\_\_\_\_  (vardas ir pavardė) | \_\_\_\_\_\_\_\_\_\_  (data) |

**11. Įvertinimas, jo pagrindimas ir siūlymai:**

|  |  |  |  |
| --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_  (mokykloje – mokyklos  tarybos įgaliotas asmuo,  švietimo pagalbos įstaigoje  – savivaldos institucijos  įgaliotas asmuo/darbuotojų  atstovavimą  įgyvendinantis asmuo) | \_\_\_\_\_\_\_\_\_\_  (parašas) | \_\_\_\_\_\_\_\_\_\_\_\_\_\_\_\_\_  (vardas ir pavardė) | \_\_\_\_\_\_\_\_\_\_  (data) |

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

|  |  |  |  |
| --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_  švietimo įstaigos vadovo  pareigos) | \_\_\_\_\_\_\_\_\_\_  (parašas) | \_\_\_\_\_\_\_\_\_\_\_\_\_\_\_\_\_  (vardas ir pavardė) | \_\_\_\_\_\_\_\_\_\_  (data) |

\_\_\_\_\_\_\_\_\_\_\_\_\_\_